NÁRODNÁ  RADA  SLOVENSKEJ  REPUBLIKY
VIII. volebné obdobie
_______________________________________________________________
Číslo: CRD:PREDS-315/2021

799a
   Správa 
Výboru Národnej rady Slovenskej republiky pre obranu a bezpečnosť o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii na vonkajších hraniciach EÚ s Bieloruskom (tlač 799)
___________________________________________________________________________

Predseda Národnej rady Slovenskej republiky svojím rozhodnutím č. 828 z 1. decembra 2021 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii na vonkajších hraniciach EÚ s Bieloruskom (tlač 799) na prerokovanie Zahraničnému výboru  Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému výboru. Gestorský výbor podá Národnej rade Slovenskej republiky informáciu o výsledku prerokovania uvedeného návrhu vo výboroch a návrh na uznesenie Národnej rady Slovenskej republiky.

Predložený návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii na vonkajších hraniciach EÚ s Bieloruskom (tlač 799) mal prerokovať Zahraničný výbor Národnej rady Slovenskej republiky, ale o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.
Výbor Národnej rady Slovenskej republiky pre obranu a bezpečnosť návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii na vonkajších hraniciach EÚ s Bieloruskom (tlač 799) prerokoval dňa 1. decembra 2021 a prijal k nemu uznesenie č. 116, v ktorom odporúča Národnej rade Slovenskej republiky uznesenie Národnej rady Slovenskej republiky k situácii na vonkajších hraniciach EÚ s Bieloruskom (tlač 799) schváliť v znení schváleného pozmeňujúceho a doplňujúceho návrhu, ktorý je súčasťou predloženej správy. 
   	Výbor Národnej rady Slovenskej republiky pre obranu a bezpečnosť ako gestorský výbor odporúča Národnej rade Slovenskej republiky uznesenie Národnej rady Slovenskej republiky k situácii na vonkajších hraniciach EÚ s Bieloruskom (tlač 799) v znení schváleného pozmeňujúceho a doplňujúceho návrhu schváliť.

Správa Výboru Národnej rady Slovenskej republiky pre obranu a bezpečnosť o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii na vonkajších hraniciach EÚ s Bieloruskom (tlač 799a) bola schválená uznesením Výboru Národnej rady Slovenskej republiky č.  117 z  1. decembra 2021.

Týmto uznesením výbor zároveň poveril poslanca Marcela Mihalika, aby na schôdzi Národnej rady Slovenskej republiky informoval o výsledku rokovania.

Bratislava 1. december 2021

        	      Juraj Krúpa, v.r.
      predseda Výboru Národnej rady Slovenskej republiky
					pre obranu a bezpečnosť

NÁRODNÁ RADA SLOVENSKEJ REPUBLIKY
VIII. volebné obdobie

Číslo:          /2021

Návrh
UZNESENIE
NÁRODNEJ RADY SLOVENSKEJ REPUBLIKY

z                    2021

k situácii na vonkajších hraniciach EÚ s Bieloruskom

Národná rada Slovenskej republiky
 	
A.	je znepokojená pretrvávajúcou napätou situáciou na východnej hranici Európskej únie medzi Poľskom, Litvou, Lotyšskom a Bieloruskom z dôvodu hybridného útoku bieloruského režimu formou umelého vyvolania migračného tlaku voči našim partnerom v Európskej únii a spojencom v Severoatlantickej aliancii. Nezodpovedné a cynické konanie bieloruského režimu ohrozuje spoločnú Schengenskú hranicu a je v rozpore s medzinárodnými záväzkami Bieloruska;

B.	vyjadruje plnú solidaritu a silnú podporu Poľsku, Litve a Lotyšsku, našim partnerom v Európskej únii a spojencom v Severoatlantickej aliancii pri zvládaní tohto hybridného útoku na vonkajšej hranici Európskej únie a Severoatlantickej aliancie;

C.	podporuje opatrenia Poľska, Litvy a Lotyšska na zabezpečenie ochrany hraníc s cieľom čeliť tomuto hybridnému útoku, predchádzať vzniku nových krízových situácii, či prevencie nelegálnej migrácie smerujúcej do Európskej únie a ďalších hybridných hrozieb. Udržanie integrity východnej hranice Európskej únie a Severoatlantickej aliancie je kľúčové;

D.	vyslovuje znepokojenie a hlbokú ľútosť nad opakovanými a vytrvalými útokmi zo strany Bieloruska so snahou o destabilizáciu regiónu, striktne odmieta zneužívanie migrantov na politické účely a vyjadruje ľútosť nad konaním štátov, ktoré zneužívajú ľudí z tretích krajín ako rukojemníkov; 

E.	odsudzuje kroky bieloruskej strany vrátane stupňovania násilia, zneužívania ilegálnej migrácie na politické účely s cieľom umelého vyvolania politického tlaku na Európsku úniu a na jej členské štáty, deštrukčnej politiky bieloruského režimu, ako aj hybridných útokov na vonkajšej hranici Európskej únie a proti jej členským štátom vytváraním nových migračných trás s ambíciou destabilizovať demokratické spoločenstvo európskych krajín;

F.	vyzýva bieloruské politické vedenie na dodržiavanie demokratických princípov tak, aby sa urýchlene skončilo zneužívanie bezbranných ľudí v núdzi pre presadzovanie politických cieľov voči susedným krajinám a vyzýva ho na okamžité skončenie mimoriadne vypätej situácie na východnej hranici Európskej únie a Severoatlantickej aliancie;